gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8490, del 20-02-2019 (2019/1271)

Delegació de la recaptació voluntària i executiva de la taxa d'aigua potable de l'Ajuntament de Relleu en SUMA Gestió Tributària. Diputació d'Alacant.
------------------------------------------------------------------------------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1271


Data del document
:   01-02-2019

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació voluntària i executiva de la taxa d'aigua potable de l'Ajuntament de Relleu en SUMA Gestió Tributària. Diputació d'Alacant. [2019/1271]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial núm. 152 de data 31 de gener de 2019, de la delegació concreta efectuada pel Ple de l'Ajuntament de Relleu, en la sessió de data 21 de desembre de 2018, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP 46, 24.02.1990 i DOGV 1261, 09.03.1990), en les matèries que a continuació s'assenyalen:  
  
  
Recaptació en període voluntari i executiu dels deutes per rebut i liquidacions d'ingrés directe corresponents als tributs i, si escau, preus públics de:  
- Taxa d'aigua potable.  
  
La delegació realitzada en favor de la Diputació Provincial pel Ple de l'Ajuntament de Relleu entrarà en vigor el dia de la seua publicació en el Butlletí Oficial de la Província d'Alacant i estarà vigent fins al 31 de desembre de 2019; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 1 de febrer de 2019.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8565, del 07-06-2019 (2019/5786)

RESOLUCIÓ de 28 de maig de 2019, del tribunal del concurs oposició per a la provisió, pel torn lliure, d'infermer o infermera SAMU d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8565

Data del DOGV
:   07-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5786


Data del document
:   28-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 28 de maig de 2019, del tribunal del concurs oposició per a la provisió, pel torn lliure, d'infermer o infermera SAMU d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició. [2019/5786]  
De conformitat amb la base sisena de la Resolució de 10 d'abril de 2017, del director general de Recursos Humans i Econòmics, per la qual es convoca el concurs oposició, pel torn lliure, d'infermer o infermera SAMU d'institucions sanitàries dependents de la Conselleria de Sanitat Universal i Salut Pública (DOGV 8026, 25.05.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució definitiva del concurs oposició.  
  
Contra la present resolució podrà interposar-se els recursos previstos en la base huitena de la convocatòria.  
  
València, 28 de maig de 2019.- La presidenta del tribunal: Pilar Pérez Rodríguez.
Diari Oficial de la Generalitat Valenciana


Sumari del DOGV 8697, del 13-12-2019 (2019/10856)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un campament de turisme ecològic al terme municipal d'Alborache.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10666


Data del document
:   05-11-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Alborache
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un campament de turisme ecològic al terme municipal d'Alborache. [2019/10466]  
Admesa a tràmit la sol·licitud de declaració d'interés comunitari promoguda per Buena Onda Cooperativa Valenciana, per a una atribució d'ús i aprofitament en sòl no urbanitzable, relativa a un campament de turisme ecològic (expedient 2018/0203), al terme municipal d'Alborache, ubicada en el polígon 6, parcel·la 158, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web http://politicaterritorial.gva.es/es/web/urbanismo/documentos-en-tramitacion-en-los-servicios-territoriales, així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer Gregori Gea, núm. 27 de València, en horari d'exposició al públic de 09.00 a 14.00 hores.  
  
  
València, 5 de novembre de 2019.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8691, del 04-12-2019 (2019/10352)

Informació pública de la modificació puntual del Pla general d'ordenació urbana relativa al canvi d'ús de part d'una parcel·la, de dotacional educatiu a dotacional assistencial sanitari.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10611


Data del document
:   04-11-2019

Organisme emissor
:   Ajuntament de Xàtiva

Tipus de document
:   Anunci

Descriptors 

:   * Xàtiva
    * pla d'urbanisme
    * administració local

Informació pública de la modificació puntual del Pla general d'ordenació urbana relativa al canvi d'ús de part d'una parcel·la, de dotacional educatiu a dotacional assistencial sanitari. [2019/10290]  
Per mitjà del Decret de l'Alcaldia d'aquest Ajuntament de Xàtiva núm. 1361, de data 31 d'octubre de 2019, s'ha resolt, de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, sotmetre a informació pública el document elaborat per aquest ajuntament per a la modificació puntual del PGOU, referent al canvi d'ús de part de la parcel·la 5392001YJ1159S, d'ús dotacional educatiu a ús dotacional assistencial sanitari, el qual consta de memòria informativa, memòria justificativa, document amb eficàcia normativa, plànols i annexos, document inicial estratègic per a avaluació ambiental, memòria de sostenibilitat econòmica i informe d'impacte de gènere, durant un període de 45 dies hàbils, mitjançant la publicació d'un anunci en el Diari Oficial de la Generalitat Valenciana, en premsa escrita de gran difusió i al tauler d'anuncis habilitat en la seu electrònica accessible a través de la web http://xativa.sedelectronica.es. Durant aquest període es podrà consultar la documentació i s'hi podran formular les al·legacions i observacions que s'estimen oportunes.  
  
Xàtiva, 4 de novembre de 2019.- L'alcalde: Roger Cerdà i Boluda.
Diari Oficial de la Generalitat Valenciana


Sumari del DOGV 8513, del 25-03-2019 (2019/2823)

Informació pública del Projecte de decret del Consell pel qual es regula la utilització d'RPAS pels cossos de policia local de la Comunitat Valenciana i es crea la Comissió Valenciana de Seguretat de les Operacions d'RPAS en Seguretat i Emergències.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2823


Data del document
:   14-03-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Anunci

Descriptors 

:   * cooperació administrativa

Informació pública del Projecte de decret del Consell pel qual es regula la utilització d'RPAS pels cossos de policia local de la Comunitat Valenciana i es crea la Comissió Valenciana de Seguretat de les Operacions d'RPAS en Seguretat i Emergències. [2019/2823]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de Seguretat i Resposta a les Emergències inicia l'obertura d'un període d'audiència, com a part del procés d'elaboració de l'esborrany del Projecte de decret del Consell pel qual es regula la utilització d'RPAS pels cossos de policia local de la Comunitat Valenciana i es crea la Comissió Valenciana de Seguretat de les Operacions d'RPAS en Seguretat i Emergències, durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
  
L'esborrany del projecte de decret podrà ser consultat en la web de la Presidència de la Generalitat en l'apartat «Normativa en tramitació» (http://www.presidencia.gva.es/normativa-en-tramitacion) i en el portal de transparència de la Generalitat (http://www.gvaoberta.gva.es).  
  
Les al·legacions, suggeriments o observacions podran ser remesos per a la seua consideració al Servei de Seguretat Pública de la Subdirecció General de Seguretat, carrer Democràcia, 77, torre 4, ciutat administrativa 9 d'Octubre, 46077 València; al Registre General de Presidència, situat en el carrer En Bou, 9-11, 46662 (València), sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: gnedzmusefthioxd@nho.fb  
  
València, 14 de març de 2019.- La subdirectora general de Seguretat: M.ª Dolores González Beltrán.
Diari Oficial de la Generalitat Valenciana


Sumari del DOGV 8700, del 18-12-2019 (2019/12694)

ACORD de 13 de desembre de 2019, del Consell, d'autorització de l'expedient de rescabalament 96/2019 per obligacions contretes en 2018 i 2019.
----------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12342


Data del document
:   13-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 13 de desembre de 2019, del Consell, d'autorització de l'expedient de rescabalament 96/2019 per obligacions contretes en 2018 i 2019. [2019/12019]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 13 de desembre de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 96/2019 per la gestió integral i prestació de serveis públics en centres de persones majors entre novembre i desembre de 2018 i de gener a setembre de 2019 per un import de 4.994.790,35 - (IVA inclòs).  
  
  
Segon  
Autoritzar la imputació al pressupost de 2019 de les obligacions econòmiques contretes en 2018 per un import de 65.707,09 ?.  
  
València, 13 de desembre de 2019  
  
La consellera secretària del Consell,  
Mónica Oltra Jarque
Diari Oficial de la Generalitat Valenciana


Sumari del DOGV 8464, del 15-01-2019 (2018/11721)

Notificació de la sentència dictada en el procediment ordinari número 214/2017.
-------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11960


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment ordinari número 214/2017. [2018/11682]  
Procediment: procediment ordinari número 214/2017.  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquesta faig saber que en aquest jutjat se segueixen les actuacions ja indicades, promogudes per Star Renting, SA, contra Tabicarlo, SL, Julio Cèsar García Alcañiz i Abrahan García Alcañiz, en les quals s'ha dictat una resolució que no ha pogut notificar-se a la part codemandada Abraham García Alcañiz, atés que es desconeix el seu parador i el contingut íntegre de la qual es troba a la seua disposició en la Secretaria d'aquest òrgan jurisdiccional.  
I perquè servisca de notificació de la Sentència número 158/2018, de data 13 de desembre de 2018, en forma al referit codemandat, significant-li que contra la sentència que l'afecta es pot interposar un recurs d'apel·lació en termini de 20 dies, davant d'aquest jutjat per a l'Audiència Provincial, expedisc aquest edicte.  
  
Vinaròs, 17 de desembre de 2018.- El lletrat de l'Administració de justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 8462, del 11-01-2019 (2019/146)

CORRECCIÓ d'errades de la Resolució de 19 de desembre de 2018, del tribunal per a la provisió, pel torn lliure, del cos superior tècnic de salut pública de l'Administració de la Generalitat, escala de veterinaris i veterinàries de salut pública (A1-S03-07), personal funcionari d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/146


Data del document
:   08-01-2019

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 19 de desembre de 2018, del tribunal per a la provisió, pel torn lliure, del cos superior tècnic de salut pública de l'Administració de la Generalitat, escala de veterinaris i veterinàries de salut pública (A1-S03-07), personal funcionari d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/146]  
  
Advertida una errada material o de fet en l'annex de la Resolució de 19 de desembre de 2018, del tribunal del concurs oposició del cos superior tècnic de salut pública de l'Administració de la Generalitat, escala de veterinaris i veterinàries de salut pública (A1-S03-07), personal funcionari d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició torn lliure convocat per mitjà de Resolució de 15 de desembre de 2016, del director general de Recursos Humans i Econòmics, es procedeix a corregir-la, reproduint-se a continuació l'annex correcte.  
  
València, 8 de gener de 2019.- El president del tribunal: Eduardo Gómez Carazo. La secretària del tribunal: Isabel Domingo Férriz.
Diari Oficial de la Generalitat Valenciana


Sumari del DOGV 8469, del 22-01-2019 (2019/167)

Informació pública de l'expedient d'autorització ambiental integrada d'una activitat industrial destinada a l'extracció i envasament de sucs cítrics, situada en el terme municipal de Sagunt.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8469

Data del DOGV
:   22-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/167


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada d'una activitat industrial destinada a l'extracció i envasament de sucs cítrics, situada en el terme municipal de Sagunt. [2019/167]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 094/18 IPPC, relatiu a Zumos Valencianos del Mediterráneo, SA, (ZUVAMESA) amb NIF \*\*\*616528 que té com a objecte l'autorització ambiental integrada d'una activitat industrial destinada a l'extracció i envasament de sucs cítrics.  
- Peticionari: Zumos Valencianos del Mediterráneo, SA (ZUVAMESA).  
- Emplaçament: carrer Pollancar, s/n, (Parc Sagunt I) del municipi de Sagunt (València).  
- Projecte: Projecte tècnic per a l'autorització ambiental Integrada d'una activitat industrial destinada a extracció i envasament de sucs cítrics a Sagunt (València).  
- Producció: 74.000 tones de suc a l'any.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i persones particulars interessades, les al·legacions que estimen convenients.  
Durant aquest termini les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València i a l'Ajuntament de Sagunt (València), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 11 de desembre de 2018.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8667, del 30-10-2019 (2019/9579)

Informació pública de l'acord plenari de 26 de setembre de 2019 de desistiment de la tramitació de la modificació número 34 de les normes subsidiàries, amb arxivament de les actuacions practicades.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9579


Data del document
:   08-10-2019

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme
    * administració local

Informació pública de l'acord plenari de 26 de setembre de 2019 de desistiment de la tramitació de la modificació número 34 de les normes subsidiàries, amb arxivament de les actuacions practicades. [2019/9579]  
El Ple de l'Ajuntament, en sessió celebrada el 26 de setembre de 2019, va acordar:  
  
- Desistir de la tramitació de la modificació puntual número 34 de les normes subsidiàries de planejament municipal relativa a les condicions d'ús, tipologia i edificabilitat de l'ordenació establides en la parcel·la Zona social i esportiva en el Pla parcial Gialma, amb publicació d'un edicte al tauler municipal i en la pàgina web i una ressenya en el Diari Oficial de la Generalitat Valenciana.  
  
- Declarar conclús el procediment amb arxivament de les actuacions, i fer saber que contra aquest acord, que posa fi a la via administrativa, podrà interposar-se potestativament un recurs de reposició, en el termini d'un mes comptat des de l'endemà de la publicació d'aquest edicte, davant del mateix òrgan que va adoptar l'acord, o interposar-se directament un recurs contenciós administratiu, en el termini de dos mesos comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana.  
  
Mutxamel, 8 d'octubre de 2019.- El regidor delegat de Planejament i Gestió Urbanística: Vicente Gomis Doménech.